Hanamarja Šěrcec
Hanamarja Šěrcec (němsce Maria Schierz (Kreidel); * 15. awgusta 1918 w Hórkach, † 1943 we Łódźi) bě serbska ratarska dźěłaćerka a wopor nacionalsocializma. Wo jeje dóńće pisa Jurij Koch w powědančku Židowka Hana.
Holca židowskeho pochada bu w lěće 1924 wot Marje Šěrcec w Hórkach na swoje mjeno přiwzata a 1925 wukřćena. Jako młoda žona dźěłaše w ratarstwje a w domjacnosći. Za čas fašizma bu jej zakazane, w serbskej narodnej drasće chodźić a cyrkej wopytać. Dnja 6. awgusta 1942 skazachu ju nacionalsocialisća do Drježdźan, zajachu ju a zawlečechu ju do koncentraciskeho lěhwa we Łódźi, hdźež zemrě w starobje 25 lět.
W Hórkach wopomina kopolak-plesternak na nju.
LiteraturaWobdźěłać
- Jurij Koch: Židowka Hana. LND, Budyšin 1963.
ŽórłoWobdźěłać
- Beno Ela: Šěrcec, Hanamarja. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 543
fra_Latn szl_Latn szl_Latn pol_Latn ltg_Latn ltz_Latn szl_Latn szl_Latn